# PIIRIÜLETAJA DEKLARATSIOON

SAABUMISE KUUPÄEV: TÄITMISE KUUPÄEV:\_\_\_\_\_\_\_\_\_\_\_\_\_\_\_

Kinnitan, et olen teadlik alljärgnevast nakkushaiguste ennetamise ja tõrje seaduse § 28 lg 6 alusel antud Vabariigi Valitsuse 19.08.2020 korraldusega nr 282 kehtestatud liikumispiirangust.

Liikumispiirang tähendab seda, et isik peab Eestisse saabumise päevast alates viibima oma elukohas või püsivas viibimiskohas 10 kalendripäeva, Suurbritannia ja Põhja-Iiri Ühendkuningriigist saabuv isik 14 kalendripäeva.

Suurbritannia ja Põhja-Iiri Ühendkuningriigist saabuja peab mitte enne kui 72 tundi enne Eestisse saabumist olema teinud COVID-19 haigust põhjustava koroonaviiruse SARS-CoV-2 testi, mille tulemus on negatiivne. Juhul, kui isik ei ole testi teinud, peab ta viivitamata Eestisse saabumise järel selle tegema.

Liikumispiirangu perioodi on võimalik lühendada, kui isik teeb viivitamatult Eestisse saabumisel COVID-19 haigust põhjustava koroonaviiruse SARS-CoV-2 esimese testi ning selle testi tulemus on negatiivne ja teeb mitte varem kui seitsmendal päeval pärast esimese testi tulemuse teadasaamist teise testi ning selle testi tulemus on samuti negatiivne või kui arst tunnistab isiku nakkusohutuks.

Terviseametil ega Politsei- ja Piirivalveametil ei ole õigust isikut liikumisvabaduse piirangust vabastada ega selle pikkust lühendada.

Elu- või viibimiskohast võib isik kellel puuduvad COVID-19 haigusnähud (vt Terviseameti veebilehelt [*https://www.terviseamet.ee/et/uuskoroonaviirus/sumptomid*](https://www.terviseamet.ee/et/uuskoroonaviirus/sumptomid)) lahkuda alljärgnevatel asjaoludel, järgides kõiki võimalikke meetmeid nakkushaiguse leviku tõkestamiseks:

1. kui ta on saanud tervishoiutöötaja või politseiametniku korralduse elukohast või püsivast viibimiskohast lahkumiseks;
2. kui ta lahkub oma elukohast või püsivast viibimiskohast tervishoiutöötaja suunamisel tervishoiuteenuse saamiseks või isiku elu või tervist ohustava hädajuhtumi korral;
3. kui ta täidab edasilükkamatuid ja vältimatult vajalikke töökohustusi tööandja otsusel või osaleb vältimatul perekondlikul sündmusel ja on teinud riiki saabumise järgselt vähemalt ühe COVID-19 haigust põhjustava koroonaviiruse SARS-CoV-2 testi, mille tulemus on negatiivne v.a juhul kui isik saabunud Suurbritannia ja Põhja-Iiri Ühendkuningriigist;
4. kui ta hangib elukoha või viibimiskoha läheduses igapäevaseks toimetulekuks hädavajalikku põhjusel, et muul viisil ei ole see võimalik;
5. kui ta viibib õues ja väldib täielikult kontakti teiste inimestega;
6. kui ta on allkirjastanud käesoleva kinnituse eelnimetatud nõuete täitmise kohustuse kohta.

*Vabariigi Valitsuse 19.08.2020 korralduses 282 on sätestatud erisused liikumisvabaduse piirangust ning erisused teatud isikute kategooriatele testimise abil liikumisvabaduse piirangut lühendada.* Antud korralduses toodud erisustega on võimalik tutvuda [*https://www.riigiteataja.ee/akt/309102020002?leiaKehtiv*](https://www.riigiteataja.ee/akt/309102020002?leiaKehtiv)*.*

PALUN TÄITKE ANDMED TRÜKITÄHTEDEGA.

**EES- JA PEREKONNANIMI:** .......................................................................................................................................

**ISIKUKOOD VÕI SÜNNIAEG:** ....................................................................................................................................

**EESTIS ASUV ELU- VÕI VIIBIMISKOHT:** ...............................................................................................................

**TELEFON:** .................................................. **E-POSTI AADRESS:** .............................................................................

RIIK KUST SAABUSITE: ...............................................................................................................................................

RIIGID, MIDA REISI JOOKSUL LÄBISITE:...........................................................................................

*Teiega koos reisivate alla 18-aastaste laste ja piiratud teovõimega täisealiste isikute andmed (nimi, isikukood, kontakttelefon):*

..............................................................................................................................................................................................

..............................................................................................................................................................................................

..............................................................................................................................................................................................

..............................................................................................................................................................................................

*Täisealised isikud esitavad oma andmed eraldi kinnituslehel.*

**Olen teadlik, et minu poolt liikumispiirangu kohustuse rikkumisel võib Terviseamet korrakaitseseaduse § 28 alusel kohaldada sunniraha kuni 9600 eurot. Terviseamet võib järelevalvesse kaasata Politsei- ja Piirivalveametit halduskoostöö seaduses sätestatud ametiabi nõudeid ja korda järgides.**

*(allkiri)*

**TÄIENDAV INFORMATSIOON**

Lahkudes elu- või viibimiskohast, tuleb:

täita nakkusohutuse nõudeid,

järgida hügieeni reegleid ning

hoida teiste inimestega ohutut distantsi (mitte vähem kui 2 meetrit).

Kui distantsi hoidmine ei ole mingil põhjusel võimalik on soovitav kanda kaitsemaski (vt Terviseameti veebilehelt [*https://www.terviseamet.ee/et/uuskoroonaviirus/viirusest-hoidumine*](https://www.terviseamet.ee/et/uuskoroonaviirus/viirusest-hoidumine)).

COVID-19 haigustunnuste ilmnemisel tuleb:

1. võtta ühendust oma perearstiga ja küsida täpsemaid juhiseid edasise ravi osas;
2. väljaspool perearsti vastuvõtuaega helistada perearsti nõuandetelefonile 1220 või +372 634 6630, s.h välismaalane;
3. hingamisraskuse või õhupuuduse puhul helistada häirekeskusesse 112 (rahvusvaheline telefoni number +372 6000112) ja/või kutsuda kiirabi.

COVID-19 haigust põhjustava koroonaviiruse SARS-CoV-2 testide tulemuse teadasaamiseni tuleb viibida **täielikus eneseisolatsioonis.** Teine test tuleb teha mitte varem kui seitsmendal päeval pärast esimese testi tulemuse teadasaamist. Negatiivsest testi tulemusest teavitatakse tekstisõnumiga, positiivse testi tulemuse korral helistatakse. Tulemus on nähtav EV kodanikel terviseinfosüsteemis [www.digilugu.ee](http://www.digilugu.ee).

**Esmase negatiivse tulemuse korral võib käia poes, tööandjaga kokkuleppel tööl, ent vältida tuleb mittevajalikke kontakte.** Teise negatiivse tulemuse korral saab jätkata tavapärast elu.

**EV kodanikele ja Eesti elamisluba omavate isikutele on testimine tasuta.**

**Välismaalastele on testimine tasuline.**

**Esimese testi saab teha saabumiskohas vormistatud saatekirja alusel:**

Tallinna sadama A- ja D-terminalis jalgsi saabujate alal elavas järjekorras.

Tallinna lennujaamas ajutistes testimispunktis elavas järjekorras.

Maismaad pidi saabujad saavad esimesele testile registreerida avaliku testimise kõnekeskuse numbril 678 0000 (E-R 9-17).

Saatekirja vormistamine ja proovi võtmine võtab aega umbes 5 minutit. Välismaalane saab tasuda kohapeal kaardiga.

Testimispunktid on avatud vastavalt laevade ja lennukite saabumisele, vahepealsel ajal on suletud.

***NB! Tuleb teha PCR test*** *(RNA määramisega).*

**Kui esimene testi tulemus oli negatiivne ja sellest on möödunud 7 päeva:**

1. **EV kodanikule ja Eesti elamisluba omavale isikule** helistatakse ja pakutakse teine proovi andmise aeg avalikus testimise punktis üle Eesti.
2. **Välismaalasel tuleb** leida endale sobiv testimise koht ja teenuse osutaja (nt SYNLAB Eesti OÜ, Medicum AS, Qvalitas Arstikeskus AS, Arstikeskus Confido OÜ jt).

Aja saab broneerida aadressilt [www.koroonatestimine.ee](http://www.koroonatestimine.ee) või helistades:

* 1. SYNLAB Eesti OÜ klienditoe telefonil 17123 (E-R 8.00 - 18.00);
  2. Medicum AS (Tallinn) telefonil 6050681 (E-R 9.00 - 17.00);
  3. Qvalitas Arstikeskus AS telefonil 6051500 (E-N 8.00 - 18.00, R 8.00 - 17.00);
  4. Confido OÜ (Tallinn) telefonil 1330.

Täiendavat teavet testimise kohta vaata [*https://www.terviseamet.ee/et/uudised/homsest-saavad-riskiriigist-naasjad-lennujaamas-ja-sadamas-koroonaviiruse-testi-teha*](https://www.terviseamet.ee/et/uudised/homsest-saavad-riskiriigist-naasjad-lennujaamas-ja-sadamas-koroonaviiruse-testi-teha). Teave riskiriikide ja karantiininõuete kohta on Välisministeeriumi veebilehel: [*https://vm.ee/et/teave-riikide-ja-karantiininouete-kohta-euroopast-saabujateleL*](https://vm.ee/et/teave-riikide-ja-karantiininouete-kohta-euroopast-saabujateleL).

**Liikumispiiranguid puudutavat teavet (sh reisile minekul ja sealt naasmisel) saab riigi infotelefonilt 1247.**